26/06/2018 | Administración LocalMunicipal
Noia
Secretaría
Convocatoria e bases reguladoras do proceso de selección por procedemento de oposición libre para cobertura en propiedade de tres prazas vacantes do posto de policía local, grupo C, subgrupo C1

ANUNCIO POLO QUE SE CONVOCA O PROCESO SELECTIVO E SE DA PUBLICIDADE ÁS BASES REGULADORAS DO PROCESO DE SELECCIÓN POR PROCEDEMENTO DE OPOSICIÓN LIBRE, PARA COBERTURA EN PROPIEDADE DE TRES PRAZAS VACANTES DO POSTO DE POLICÍA LOCAL, GRUPO C, SUBGRUPO C1, ESCALA ADMINISTRACIÓN ESPECIAL, SUBESCALA DE SERVIZOS ESPECIAIS, INCLUÍDAS NA OFERTA DE EMPREGO PÚBLICO DO ANO 2018 Por decreto do concelleiro delegado con responsabilidades na área de persoal número 1323/2018, do 19 de xuño, aprobouse a convocatoria e as bases reguladoras do proceso selectivo para a cobertura en propiedade de tres prazas vacantes no Corpo da Policía local do Concello de Noia, cuxo teor literal se transcribe a continuación: CONVOCATORIA E BASES REGULADORAS DO PROCESO DE SELECCIÓN POR PROCEDEMENTO DE OPOSICIÓN LIBRE, PARA COBERTURA EN PROPIEDADE DE TRES PRAZAS VACANTES DO POSTO DE POLICÍA LOCAL, GRUPO C, SUBGRUPO C1, ESCALA ADMINISTRACIÓN ESPECIAL, SUBESCALA DE SERVIZOS ESPECIAIS, INCLUÍDAS NA OFERTA DE EMPREGO PÚBLICO DO ANO 2018 1.–OBXECTO DA CONVOCATORIA E ÁMBITO DE APLICACIÓN.1.1.–É obxecto das presentes bases a regulación do procedemento de ingreso polo sistema de oposición libre para cubrir tres (3) prazas de persoal funcionario de carreira, do posto de policía local do Concello de Noia, grupo C, Subgrupo C1, Escala Administración Especial, Subescala de Servizos Especiais.1.2.–As prazas cuxo proceso selectivo se regula coas presentes bases recóllense na oferta de emprego público do Concello de Noia para o ano 2018, aprobada decreto do concelleiro delegado de persoal 732/2018, do 28 de marzo, e publicada no Boletín Oficial da Provincia número 62, do 3 de abril de 2018, e no Diario Oficial de Galicia número 76, do 19 de abril de 2018.2.–RÉXIME XURÍDICO. O procedemento regulado nestas bases rexerase, no que resulte aplicable, pola normativa básica estatal constituída pola Constitución Española de 1978, Real Decreto Lexislativo 5/2015, do 30 de outubro, polo que se aproba o texto refundido da Lei do Estatuto Básico do Empregado Público, a Lei 7/1985, do 2 de abril, reguladora das bases de réxime local (LBRL), o Real Decreto Lexislativo 781/1986, do 18 de abril, polo que se aproba o texto refundido das disposición legais vixentes en materia de Réxime Local (TRRL), o Real Decreto 896/1991, do 7 de xuño, polo que se establecen as regras básicas e os programas mínimos a que debe axustarse o procedemento de selección dos funcionarios de Administración Local, a Lei 2/2015, do 29 de abril, de emprego público de Galicia, o Decreto lexislativo 2/2015, do 12 de febreiro, polo que se aproba o texto refundido das disposicións legais da Comunidade Autónoma de Galicia en materia de igualdade, a Lei 53/1984, do 26 de decembro, de incompatibilidades do persoal ao servizo das Administracións Públicas, o Decreto 95/1991, do 20 de marzo, polo que se aproba o regulamento de selección de persoal ao servizo da Administración Autonómica de Galicia e Lei 5/97, do 22 de xullo, de Administración Local de Galicia, a lei 4/2007, do 20 de abril, de coordinación de policías locais, modificada pola Lei 9/2016, do 8 de xullo, o Decreto 243/2008, do 16 de outubro, polo que se desenvolve a Lei 4/2007, do 20 de abril, de coordinación de policías locais, a Orde do 28 de xaneiro de 2009 pola que se determinan as probas de selección, temarios e baremos de méritos para o ingreso, promoción interna e mobilidade nos corpos de policías locais, para a integración dos vixilantes e auxiliares de policía ou interinos, para o acceso como vixilantes municipais e a contratación de auxiliares de policía de tempada, o Decreto 115/2017, do 17 de novembro, polo que se regula a cooperación da Administración xeral da Comunidade Autónoma de Galicia cos concellos na selección dos membros dos corpos de policía local, vixilantes municipais e auxiliares de policía local, e, supletoriamente, polo Real 364/1995, do 10 de marzo, polo que se aproba o regulamento xeral de ingreso do persoal ao servizo da Administración Xeral do estado e de provisión de postos de traballo e promoción profesional dos funcionarios civís da Administración Xeral do Estado, e demais lexislación concordante e que resulte de aplicación.3.–NATUREZA E CARACTERÍSTICAS DA PRAZA.  Vínculo: funcionario de carreira.  Escala: Administración especial.  Subescala: servizos especiais.  Escala na estrutura xerárquica no corpo de policía local: básica.  Categoría: policía.  Grupo: C  Subgrupo: C1  Nivel: dezaoito (18)  Número de prazas convocadas: tres (3).  Funcións: o cumprimento das funcións policiais propias do servizo. A realización de funcións planificadas polos seus superiores.4.–REQUISITOS DOS ASPIRANTES.4.1.–Para ser admitida/o no proceso selectivo que se regula nestas bases, as/os aspirantes deberán reunir, na data en que remate o prazo de presentación de instancias segundo a convocatoria do proceso, os seguintes requisitos: A. Ter cumpridos os dezaoito (18) anos de idade. B. Posuír unha estatura mínima de 1,65 metros os homes e 1,60 metros as mulleres. C. Estar en posesión da titulación exixible para o acceso como funcionario do grupo C1, consonte á normativa de función pública. No caso de titulacións obtidas no estranxeiro deberase posuír o documento que acredite fidedignamente a súa homologación ou equivalencia expedida por organismo competente. D. Ser titular dos permisos de conducir das clases A2 e B. E. Posuír a nacionalidade española. F. Non ter sido condenada/o por delito doloso, nin estar inhabilitada/o para o exercicio das funcións públicas, nin separada/o do servizo das administracións públicas, nin separada/o do servizo das administracións públicas por expediente disciplinario ou resolución xudicial firme. Será aplicable, non obstante, o beneficio da rehabilitación, segundo as normas penais e administrativas, que o aspirante deberá acreditar mediante o correspondente documento oficial. G. Compromiso por escrito de portar armas durante o servizo e, se é o caso, chegar a utilizalas nos casos e circunstancias legalmente establecidas, que o aspirante presentará en forma de declaración xurada. H. Presentación dun certificado médico en que se faga constar expresamente que o aspirante reúne as condicións físicas e sanitarias para a realización dos exercicios físicos que se especifiquen na correspondente proba da oposición, o que non excluirá as comprobacións posteriores do que se reflicte no certificado médico.4.2.–A solicitude de participación neste proceso selectivo e participación nas probas non están suxeitos ao pagamento de taxa municipal.4.3.–Todas/os estes requisitos deberán acreditalos na data en que remate o prazo de presentación de instancias da convocatoria.5.–PRESENTACIÓN DE INSTANCIAS E DOCUMENTACIÓN.5.1.–As persoas que desexen tomar parte no proceso selectivo deberán facelo constar mediante unha instancia dirixida á Alcaldía do Concello de Noia seguindo o modelo que figura como ANEXO I ás presentes bases e incluirá unha manifestación de que se reúnen todos e cada un dos requisitos da presente convocatoria na data en que remate o prazo de presentación de instancias e o compromiso, no suposto de superar o proceso, de prestar xuramento ou promesa de acatamento á Constitución, ao Estatuto de Autonomía e ao resto do ordenamento xurídico, así como de exercer con imparcialidade as súas funcións, de conformidade cos artigos 53.1 do Real decreto lexislativo 5/2015, do 50 de outubro, polo que se aproba o texto refundido da Lei do Estatuto Básico do Empregado Público, o artigo 60. d) da Lei 2/2015, do 29 de abril, do emprego público de Galicia e ao Real decreto 707/1979, do 5 de abril. Para ser admitida/o nas probas selectivas correspondentes as persoas aspirantes deberán manifestar nas súas solicitudes de participación que reúnen todos e cada un dos requisitos necesarios para o ingreso na función público e os sinalados na correspondente convocatoria.5.2.–O prazo para presentar as solicitudes será de vinte (20) días naturais, contados a partir do día seguinte ao da publicación do anuncio da convocatoria no Boletín Oficial do Estado.5.3.–Xunto coa instancia solicitando participar no proceso, deberá presentarse a seguinte documentación na orde que se indica: I. Documento nacional de identidade, pasaporte ou documento equivalente válido en dereito. II. Título bacharelato ou de técnico de formación profesional, ou equivalente. III. No caso de titulacións obtidas no estranxeiro deberase posuír o documento que acredite fidedignamente súa homologación ou equivalencia expedida por organismo competente. IV. Permisos de conducir das clases A2 e B. V. Declaración responsable asinada de non ter sido condenada/o por delito doloso, nin encontrarse en inhabilitación absoluta ou especial para empregos ou cargos públicos por resolución xudicial, para o acceso ao corpo ou á escala de funcionario, ou para exercer función similares ás que desempeñaba no caso do persoal laboral, no cal fose separado/a ou inhabilitado/a, nin ter sido separado/a do servizo de calquera das administracións públicas ou dos órganos constitucionais ou estatutarios das comunidades autónomas por expediente disciplinario ou resolución xudicial firme, que se inclúe como declaración responsable no modelo de instancia (ANEXO I). VI. Declaración responsable, asinada polo/a aspirante, de comprometerse a portar armas durante o servizo e, se é o caso, chegar a utilizalas nos casos e circunstancias legalmente establecidas, que se inclúe como declaración responsable no modelo de instancia (ANEXO I). VII. Certificación de aptitude do Celga 4 ou superior, ou do curso de aptitude equivalente ou ben a validación correspondente. As persoas aspirantes que non acrediten, da maneira normativamente establecida, o coñecemento da lingua galega, deberán realizar a proba de coñecemento da lingua galega que estará dirixida á comprobación, por parte do tribunal, de que as/os aspirantes comprenden, falan e escriben correctamente o galego, someténdoos ás probas que consideren máis adecuadas para tal comprobación. VIII. Certificado médico en que se faga constar expresamente que o aspirante reúne as condicións físicas e sanitarias para a realización dos exercicios físicos que se especifiquen na correspondente proba da oposición, o que non excluirá as comprobacións posteriores do que se reflicte no certificado médico.5.4.–En previsión do establecido no artigo 16.4, na disposición transitoria cuarta e na disposición final sétima da Lei 39/2015, do 2 de outubro, do procedemento administrativo común das Administracións Públicas, as instancias solicitando participar no proceso dirixiranse ao alcalde do Concello de Noia e presentaranse, debidamente cubertas, nalgunha das seguintes formas: 1. Na Oficina de Rexistro do Concello de Noia, situado na planta baixa do número 2 da rúa Rosalía de Castro, 15200, Noia (A Coruña). 2. Nas oficinas de correos, na forma que se estableza regulamentariamente.3. Nas representacións diplomáticas ou oficinas consulares de España no estranxeiro.4. A través da sede electrónica do Concello de Noia.5.5.–No caso de achegar a documentación indicada a través das formas previstas na base 5.4., apartados 1, 2 e 3, só se admitirá a mesma en formato orixinal, copia compulsada, copia compulsada dixitalmente ou copia auténtica ou documento asinado dixitalmente que conteña un código xerado electronicamente ou outro sistema de verificación que permita contrastar a autenticidade da copia mediante o acceso aos arquivos electrónicos do órgano ou organismo público emisor. As solicitudes que se presenten a través das oficinas de Correos deberán entregarse en sobre aberto para seren seladas e datadas antes de seren certificadas.5.6.–No caso de achegar dita documentación a través da forma prevista na base 5.4., apartado 4, admitirase a documentación sempre que a instancia (ANEXO I) e declaracións responsables veñan debidamente asinadas polo aspirante mediante sinatura electrónica e o resto da documentación se acredite mediante a achega de copia auténtica, documento electrónico orixinal ou que conteñan un código xerado electronicamente ou outro sistema de verificación que permita contrastar a autenticidade da copia mediante o acceso aos arquivos electrónicos do órgano ou organismo público emisor. As/os aspirantes que presenten copias auténticas deberán facelo cos requisitos e conforme á regulación establecida no artigo 27 da Lei 39/2015, do 2 de outubro, do procedemento administrativo común das Administracións Públicas.6.–PUBLICIDADE. A convocatoria e as presentes bases publicaranse no Boletín Oficial da Provincia da Coruña e o anuncio das mesmas no Diario Oficial de Galicia e no Boletín Oficial del Estado.7.–ADMISIÓN DE ASPIRANTES.7.1.–Expirado o prazo dos vinte (20) días naturais para a presentación de instancias, e despois de comprobadas, o órgano competente ditará resolución declarando aprobada a lista provisional de admitidas/os e excluídas/os con especificación, se é o caso, de apelidos e nome, DNI e, se é o caso, das causas que motivaron a exclusión. Esta resolución publicarase no Boletín Oficial da Provincia da Coruña e no taboleiro de anuncios da Sede Electrónica do concello de Noia (http://noia.sedelectronica. gal). 7.2.–As/os aspirantes omitidas/os ou excluídas/os disporán dun prazo de dez (10) días hábiles, contados a partir do día seguinte ao da publicación da devandita resolución no Boletín Oficial da Provincia da Coruña, para emendar os erros ou os defectos que motivaron a súa exclusión e presentar nova documentación.7.3.–De non existir aspirantes excluídas/os, poderá elevarse a definitiva a lista provisional na mesma resolución de aprobación.7.4.–Se houbese aspirantes omitidas/os ou excluídas/os, ou no suposto de producirse reclamacións/recursos contra as listas, ou similares, deberá ditarse unha nova resolución estimándoas ou desestimándoas, coa publicación da lista definitiva, que se publicará no Boletín Oficial da Provincia da Coruña e no taboleiro de anuncios da Sede Electrónica do concello de Noia (http://noia.sedelectronica. gal). 7.5.–Na publicación da lista definitiva de aspirantes admitidas/os e, de selo caso, excluídas/os, incluirase a composición nominal do Tribunal de selección (titulares e suplentes) aos efectos das posibles recusacións e determinará o lugar, data e hora do comezo do primeiro exercicio das probas selectivas, que se publicará no Boletín Oficial da Provincia da Coruña e no taboleiro de anuncios da Sede Electrónica do Concello de Noia.7.6.–A publicación dos sucesivos anuncios para a celebración das restantes probas que comprenden este proceso selectivo, así como a lista de aprobados en cada exercicio, efectuarase no taboleiro de anuncios da Sede Electrónica do Concello de Noia (http://noia.sedelectronica. gal) e no taboleiro de anuncios do Concello de Noia, situado na rúa Rosalía de Castro, número 2, consonte ao establecido na base 11.2. das reguladores deste proceso.7.7.–O feito de figurar na lista de solicitudes admitidas non prexulga que se lles recoñeza aos/ás interesados/as posuíren os requisitos esixidos no procedemento selectivo convocado, que deberán ser xustificados documentalmente no suposto de que superen as probas selectivas.8.–TRIBUNAL DE SELECCIÓN.8.1.–O Tribunal cualificador será designado pola alcaldía ou concelleira/o competente na mesma resolución da lista definitiva de aspirantes admitidos/excluídos, con especificación do lugar, fecha e hora da súa constitución, nos termos que sinalan os artigos 60 e concordantes do Real decreto lexislativo 5/2015, do 30 de outubro, polo que se aproba texto refundido do estatuto básico do empregado público e o artigo 34 da Lei 4/2007, do 20 de abril, de coordinación de policías locais.8.2.–Estará constituído por cinco (5) membros titulares e cinco (5) suplentes, presidente, tres vogais e secretario.8.3.–A súa composición, na que primará o principio de imparcialidade e profesionalidade das persoas que o integren, tendéndose á paridade, será a seguinte: – Presidencia: unha/un funcionaria/o de carreira que deberá pertencer a un corpo, escala ou categoría profesional para o ingreso de nivel igual ou superior ao exixido para participar neste proceso selectivo (titular e suplente). – Secretario: unha/un funcionaria/o de carreira que deberá pertencer a un corpo, escala ou categoría profesional para o ingreso de nivel igual ou superior ao exixido para participar neste proceso selectivo (titular e suplente). – Vogais: tres funcionarias/os de carreira que deberán pertencer a un corpo, escala ou categoría profesional para o ingreso de nivel igual ou superior ao exixido para participar neste proceso selectivo (titular e suplente). 8.4.–O persoal de elección e de designación política, os funcionarios interinos, o persoal laboral temporal e o persoal eventual non poderán formar parte do órgano de selección, así como tampouco aqueles que estean comprendidos nos supostos de abstención/recusación establecidos polos artigos 23 e art.24 da Lei 40/2015, do 1 de outubro, de Réxime Xurídico do Sector Público. As persoas que nos cinco anos anteriores á publicación da convocatoria realizaran tarefas de preparación de aspirantes a probas selectivas o colaborasen durante ese período con centros de preparación de opositores tampouco poderán formar parte do órgano de selección. A pertenza ao órgano de selección será sempre a título individual, non podendo ostentarse esta en representación ou por conta de ninguén.8.5.–O Tribunal cualificador deberá constituírse na data, hora e lugar que designe o órgano competente e entenderase constituído cando asista, polo menos, a maioría absoluta dos seus membros e, en todo caso, deberá contar coa presenza do presidente e secretario ou, no seu caso, quen lles substitúa. Todos os membros do Tribunal terán voz e voto. Ante a renuncia, abstención, aceptación de recusación ou calquera outra circunstancia similar que afecte a un dos membros do tribunal, o órgano competente procederá á designación dun novo membro do tribunal que substitúa ao anterior.8.6.–A partir da sesión de constitución, para actuar validamente, requirirá a presenza da maioría absoluta dos seus membros, titulares ou suplentes, e axustará as súas actuacións en todo momento ao disposto na Lei 39/2015 e Lei 40/2015.8.7.–O Tribunal adoptará as medidas precisas naqueles casos que resulte necesario para que as persoas aspirantes con discapacidade gocen de similares condicións para realizaren os exercicios ás do resto dos demais aspirantes, dispoñendo, no seu caso, as posibles adaptacións de tempo e de medios.8.8.–O Tribunal cualificador non poderá declarar aprobado ou superado o proceso selectivo por un número de aspirantes que resulte superior ao de prazas convocadas neste proceso.8.9.–O Tribunal poderá dispor a incorporación aos seus traballos de asesores especialistas para as probas que estime pertinentes, limitándose ditos asesores a prestar a súa colaboración nas súas especialidades técnicas e terán voz pero non voto. O nomeamento das persoas especialistas corresponderalle ao Alcalde ou a/o Concelleira/o delegada/o a proposta do Tribunal. O Tribunal cualificador tamén poderá propoñer a designación de persoal administrativo colaborador, que será resolta por decreto da/o alcalde ou de concelleira/a delegada/o con competencias na materia, co obxecto de prestar auxilio ao mesmo no desenvolvemento das probas no suposto de que o número de aspirantes convocados así o aconselle a fin de garantir un áxil e adecuado desenvolvemento do proceso selectivo.8.10.–Os membros do Tribunal, así como, aqueles asesores especialistas que nomee, terán dereito ao abono de indemnizacións por asistencias, de conformidade co previsto no anexo IV do Real decreto 462/2002, do 24 de maio, sobre indemnizacións por razón do servizo, e de acordo ao previsto nas bases de execución do orzamento municipal. Non obstante, no caso de que os membros do tribunal sexan traballadores municipais, unicamente percibirán as dietas, en tanto as reunións se realicen fora da xornada laboral. As indemnizacións do pesoal administrativo colaborador, salvo disposición en contrario, serán as establecidas para os vogais.8.11.–Os acordos adoptados polo tribunal cualificador poderán ser obxecto de recurso de alzada ante o órgano competente na materia termos previstos nos artigos 121 e 122 da Lei 39/2015, do 1 de outubro, do Procedemento Administrativo Común das Administracións Públicas, sen prexuízo da interposición de calquera outro recurso que se estime oportuno.9.–SISTEMA DE SELECCIÓN.9.1.–De acordo co sinalado no artigo 30 da Lei 4/2007, do 20 de abril, de coordinación de policías locais, o procedemento de selección segundo o sistema de acceso para o ingreso na categoría de policía local realizarase polo sistema de oposición libre.9.2.–O modo de ingreso por oposición libre require, ademais da superación das probas selectivas que establece esta convocatoria, aprobar un curso de formación na Academia Galega de Seguridade Pública e superar un período de prácticas. A avaliación do curso de formación e o período de prácticas restrinxiranse aos méritos e capacidades profesionais.9.3.–Unha vez superadas as probas selectivas, o curso de formación e o período de prácticas, os aspirantes serán nomeados funcionarios de carreira da escala e categoría obxecto deste proceso.10.–PROCESO SELECTIVO.10.1.–As probas da oposición deste proceso selectivo son as seguintes, citadas polo orde en que deberán desenvolverse: A. Probas de avaliación dos coñecementos dos aspirantes sobre os contidos do temario correspondente. B. Proba de avaliación do coñecemento da lingua galega, só para aqueles aspirantes que non puidesen acreditalo documentalmente. C. Aptitude física, que incluirá a comprobación da estatura dos aspirantes. D. Probas psicotécnicas. E. Recoñecemento médico.10.2.–Todas as probas recollidas no punto anterior teñen carácter eliminatorio.10.3.–Facúltase ao tribunal cualificador, unha vez rematada a proba de coñecementos, para establecer por orde decrecente de puntuación a porcentaxe de aspirantes que deben desenvolver o resto das probas, por quendas consecutivas de resultar necesario, cuxo número non será inferior en todo caso ao dobre das prazas convocadas, para poder cumprir co previsto no artigo 13.º.2 do decreto 243/2008, do 16 de outubro, polo que se desenvolve a Lei 4/2007, do 20 de abril, de coordinación de policías locais., respecto da lista de reserva». A. Proba de avaliación dos coñecementos. A proba de avaliación dos coñecementos dos/as aspirantes deberá amosar a súa preparación intelectual e o dominio dos contidos do temario que se inclúe como ANEXO II destas bases. Consistirá na contestación por escrito dun cuestionario de 100 preguntas tipo test, con 4 alternativas de resposta cada unha, que serán propostas polo tribunal. Os/as aspirantes disporán dun tempo máximo de dúas horas para a súa realización. A proba será cualificada polo tribunal de cero a dez puntos, sendo preciso acadar cinco puntos como mínimo. A cualificación farase atendendo a seguinte fórmula: N= (A-F/3)/10. Sendo N= nota final da proba; A= preguntas acertadas; F= preguntas falladas ou non respondidas. B. Proba de coñecemento da lingua galega. A proba de coñecemento da lingua galega estará dirixida á comprobación, por parte do tribunal, de que as/os aspirantes comprenden, falan e escriben correctamente o galego, someténdoos ás probas que consideren máis adecuadas para tal comprobación. Esta proba cualificarase como apto ou non apto. Porén, ás persoas aspirantes que acrediten, con carácter previo e da maneira normativamente establecida, o coñecemento da lingua galega, daráselles por superada esta proba coa cualificación de apto, para o que se lles exixirá o título de Celga, 4 de acordo coa Orde da Consellería de Presidencia, Administracións Públicas e Xustiza, do 16 de xullo de 2007, na que se regulan os certificados oficiais acreditativos dos niveis de coñecemento da lingua galega (Celga), art.2.4 ». C. Aptitude física, que incluirá a comprobación da estatura dos aspirantes. C.1. Comprobación da estatura e probas de aptitude física. – Comprobación da estatura. Antes de comezar as probas físicas efectuarase o control da estatura dos/as aspirantes, quedando eliminados/as os/as que non acaden a estatura mínima de 1,65 metros para os homes e 1,60 metros para as mulleres. – Probas físicas. As probas de aptitude física terán a cualificación de apto ou non apto. Para obter a cualificación de apto é necesario non superar as marcas establecidas como máximas para as probas C.1.1, C.1.4 e C.1.5, e alcanzar ou superar os mínimos das probas C.1.2 e C.1.3. Os exercicios realizaranse pola orde en que están relacionados e cada un é eliminatorio para realizar o seguinte. Establécense diferentes marcas para cada sexo. As probas realizaranse de forma individual, agás as de velocidade, resistencia xeral e natación que poderán facerse de forma colectiva se así o considera o tribunal cualificador. Nas probas de resistencia xeral e natación, disponse dunha soa posibilidade de execución, no resto permitirase unha segunda realización cando na primeira non se obteña a cualificación de apto. O desenvolvemento de cada unha das probas físicas deberá realizarse en lugares axeitados ao tipo de proba a executar. En todas as probas deberase empregar un sistema de medición que garanta a exactitude e certeza das marcas individuais obtidas por cada opositor. C.1.1. Proba de velocidade: carreira de 50 metros lisos. Realizarase nunha pista de atletismo ou calquera zona totalmente chaira de terreo compacto. O/a aspirante colocarase na pista no lugar sinalado, podendo realizar a saída de pé ou agachado, sen utilizar tacos de saída. As marcas máximas (en minutos) exixidas para a superación da proba son:  Homes: 7,40´´.  Mulleres: 8,20´´. C.1.2. Proba de potencia de tren superior: os homes realizarán flexións de brazos e as mulleres suspensión en barra. C.1.2.1. Flexións de brazos. Realizarase en ximnasio ou campo de deportes. Iniciarase desde a posición de suspensión pura, agarrando a barra coas palmas das mans núas, á fronte, e cos brazos totalmente estendidos. A flexión completa realizarase de maneira que o queixo asome por enriba da barra. Antes de iniciar outra nova flexión será necesario estender totalmente os brazos. Non se permite o balanceo do corpo ou a axuda con movementos das pernas Contaranse soamente as flexións completas e realizadas correctamente. O número mínimo exixible é de 10 flexións. C.1.2.2. Suspensión en barra. Realizarase en ximnasio ou campo de deportes. O exercicio consiste en quedar, o maior tempo posible, na posición que se describe: brazos flexionados, presa coas palmas da man cara atrás, pernas completamente estendidas e sen tocar o chan, queixo situado por enriba da barra e sen ter contacto con ela. O tempo mínimo exixido para a superación da proba é de 52 segundos. C.1.3. Proba de potencia de tren inferior: salto horizontal. Realizarase en ximnasio ou campo de deportes, con chan horizontal e, coa superficie adecuada para efectuar a medición das marcas. O/a aspirante colocarase de pé detrás dunha liña sen pisala, cos pés separados, paralelos entre si e á mesma altura. Realizará un salto horizontal caendo cos dous pés ao chan. Medirase a distancia entre a liña de saída ata a marca do apoio de caída máis próximo á liña. As marcas mínimas exixidas (en centímetros) para a superación da proba son:  Homes: 210 cm.  Mulleres: 185 cm. C.1.4. Proba de resistencia xeral: carreira de 1.000 metros lisos. Realizarase en pista de atletismo ou en calquera zona totalmente chá de terreo compacto. O/a aspirante colocarase na pista no lugar indicado. A saída realizarase en pé. Será eliminado o corredor que abandone a pista durante a carreira. As marcas máximas (en minutos) exixidas para a superación da proba son:  Homes: 3´,30´´.  Mulleres: 4´,10´´. C.1.5. Proba de natación: 25 metros estilo libre. Realizarase nunha piscina que permita efectuar o percorrido sen facer viraxes. O/a aspirante poderá colocarse para a saída, ben sobre a plataforma, ben no bordo da piscina, ou ben no interior do vaso, debendo permanecer neste último caso en contacto co bordo da saída. Unha vez que se dea o sinal de saída, os/as aspirantes, ben en mergullo ou por impulsión sobre a parede, segundo a situación de partida adoptada, iniciarán a proba empregando calquera estilo para a súa progresión. As marcas máximas (en segundos) para a superación da proba son:  Homes: 24´´.  Mulleres: 28´´. D. Probas psicotécnicas. D.1. Probas psicotécnicas. Estas probas están dirixidas a determinar as actitudes e aptitudes persoais dos/as aspirantes e a súa adecuación ás funcións policiais que deberán desempeñar, comprobando que presentan un perfil psicolóxico axeitado. Terán que efectuarse e valorarse por persoal especialista. A cualificación global será de apto/non apto. D.2. Proba de intelixencia. Realizarase unha valoración do nivel intelectual e doutras aptitudes específicas, explorando todos ou varios dos aspectos seguintes: intelixencia xeral, comprensión e fluidez verbal, comprensión de ordes, razoamento cognitivo, atención discriminativa e resistencia á fatiga intelectual. D.3. Probas de personalidade. As probas de personalidade orientaranse a avaliar os trazos da personalidade máis significativos e relevantes para o desempeño da función policial, así como o grao de adaptación persoal e social dos aspirantes. Así mesmo, deberá descartarse a existencia de síntomas ou trastornos psicopatolóxicos e/ou da personalidade. Exploraranse os aspectos que a continuación se relacionan: estabilidade emocional, autoconfianza, capacidade empática e interese polos demais, habilidades interpersoais, control axeitado da impulsividade, axuste persoal e social, capacidade de adaptación a normas, capacidade de afrontamento do estrés e motivación polo traballo policial. Os resultados obtidos nas probas deberán ser obxecto de contraste mediante a realización dunha proba individual, que consistirá na contestación a un cuestionario, formulado verbalmente, coa finalidade de valorar tamén o estado psicolóxico dos candidatos. Deste modo, á parte das características de personalidade sinaladas anteriormente, exploraranse, ademais, os seguintes aspectos: existencia de niveis disfuncionais de estrés ou de trastornos do estado de ánimo; problemas de saúde; consumo excesivo ou de risco de alcohol ou outros tóxicos e grao de medicación; expectativas respecto da función policial. E. Recoñecemento médico. O recoñecemento médico será efectuado por facultativos especialistas e o seu fin é garantir que os/as aspirantes estean en condicións idóneas para o exercicio das funcións policiais propias do posto de traballo. Cualificarase como apto/non apto. Para os efectos da exclusión do/a aspirante, terase en conta o seguinte: 1. Obesidade-delgadeza. Obesidade ou delgadeza manifestas que dificulten ou incapaciten para o exercicio das funcións propias do cargo. Índice de masa corporal (IMC) non inferior a 18,5 nin superior a 29,9. Considerando o IMC como a relación resultante de dividir o peso da persoa expresado en quilos polo cadrado da estatura expresada en metros.2. Calquera enfermidade, padecemento ou alteración de carácter físico, psíquico ou sensorial que, a xuízo dos facultativos médicos, impida, limite ou dificulte o exercicio das funcións policiais. Para os diagnósticos establecidos neste anexo teranse en conta os criterios das sociedades médicas das especialidades correspondentes. As exclusións garantiranse coas probas complementarias necesarias para o diagnóstico.11.–COMEZO E DESENVOLVEMENTO DOS EXERCICIOS E OBRIGAS DAS/OS ASPIRANTES DE CONCORRER ÁS PROBAS.11.1.–A data, hora e lugar no que debe constituírse o Tribunal cualificador, así como o día, hora e lugar para o comezo do primeiro exercicio das probas selectivas convocadas determinarase por resolución da alcaldía ou concelleira/o competente, xunto coa aprobación da lista definitiva de aspirantes admitidas/os e, de selo caso, excluídas/os e a composición do Tribunal, que se publicará no Boletín Oficial da Provincia da Coruña e no taboleiro de anuncios da Sede Electrónica do Concello de Noia.11.2.–A publicación dos sucesivos anuncios de realización dos restantes exercicios e dos resultados destes efectuarase polo Tribunal, con corenta e oito (48) horas de antelación, polo menos, á sinalada para a súa realización, no taboleiro de anuncios da Sede Electrónica do Concello de Noia, sen prexuízo da súa publicación no taboleiro de anuncios do Concello de Noia, situado na rúa Rosalía de Castro, número 2. En todo caso, para os efectos do cómputo dos prazos previstos nas presentes bases reguladoras, considérase publicación oficial dos anuncios do Tribunal cualificador do proceso selectivo aquela publicación realizada no taboleiro de anuncios da Sede Electrónica do Concello de Noia. Desde a total terminación dun exercicio ou proba e o comezo da seguinte deberá transcorrer un prazo mínimo de corenta e oito (48) horas.11.3.–Concluído cada un dos exercicios da oposición o Tribunal cualificador fará pública a relación de aspirantes que o superasen, coa indicación da puntuación ou cualificación obtida, no taboleiro de anuncios da Sede Electrónica do Concello de Noia, sen prexuízo da súa publicación no taboleiro de anuncios do Concello de Noia, situado na rúa Rosalía de Castro, número 2. Os opositores non incluídos na lista terán a consideración de non aptos e, polo tanto, quedarán eliminados do proceso selectivo.11.4.–O chamamento para cada exercicio será único, de xeito que as/os aspirantes que non comparezan serán excluídos.11.5.–No suposto en que as probas respectivas non poidan celebrarse conxuntamente a orde de actuación das/os aspirantes iniciarase por aqueles cuxo primeiro apelido empece pola letra <<G>>, seguindo o resultado do sorteo feito público por resolución do 17 de xaneiro de 2018 pola que se fai público o resultado do sorteo a que se refire o Regulamento de selección de persoal da Administración da Comunidade Autónoma de Galicia (DOG 19, do 26 de xaneiro de 2018). No suposto de que non exista aspirante ningún co primeiro apelido que comece pola letra “G” pasarase á letra “H” e así sucesivamente.” 11.6.–Os aspirantes deberán acreditar a súa personalidade coa exhibición do documento nacional de identidade, pasaporte ou outro documento fidedigno que a xuízo do Tribunal acredite a súa identidade.11.7.–O Tribunal poderá requirir aos aspirantes, en calquera momento da práctica de calquera exercicio ou proba, coa finalidade de acreditar a súa identidade.11.8.–As/os aspirantes deberán acudir ás probas nas horas e datas dos respectivos chamamentos, sen posibilidade de aprazamento calquera que fora a causa que lles impedise acudir, excepto que a escusa sexa posible por ter amparo nun precepto legal, así como no suposto de aspirantes embarazadas ou en período de parto ou postparto debidamente acreditados, así como no suposto recollido no número seguinte.11.9.–Nos casos de aspirantes embarazadas, ou en período de parto ou posparto, debidamente acreditados, poderase aprazar para as aspirantes en que concorra a dita circunstancia ata seis meses o desenvolvemento das probas físicas que lles correspondese efectuar, prazo que podería prorrogarse como máximo outros seis meses en caso xustificado. Este aprazamento das probas físicas non afectará por si só ao resto das probas.11.10.–En calquera caso, daráselle por superado o proceso selectivo a aqueles aspirantes que obtivesen unha puntuación final que non puidera ser acadada, aínda coa obtención da máxima puntuación posible nas probas físicas aprazadas, polas aspirantes que se acollesen ao dereito de aprazamento.11.11.–As mulleres embarazadas que prevexan que polas circunstancias derivadas do seu avanzado estado de xestación e previsión de parto, ou eventualmente primeiros días do puerperio, a súa coincidencia coas datas de realización de calquera dos exames ou probas previstos no proceso selectivo poderán poñelo en coñecemento do tribunal, xuntando á comunicación o correspondente informe médico oficial. A comunicación deberá realizarse co tempo suficiente e o tribunal determinará con base na información de que dispoña, se procede ou non realizar a proba nun lugar alternativo ou ben un aprazamento da proba, ou ben ambas as medidas as conxuntamente.11.12.–En ningún caso as probas de recoñecemento médico estimarán como circunstancias negativas para os efectos do proceso selectivo, calquera que fose derivada da situación de embarazo e lactación. Á solicitude da muller que acredite atoparse nestas circunstancias, os tribunais poderán determinar que estas probas se realicen en calquera outra fase ou momento do proceso selectivo. Tamén o tribunal poderá sinalar razoadamente de oficio, oída a afectada, unha data apropiada segundo as condicións da muller que se atope nestas circunstancias.11.13.–O Tribunal queda facultado para resolver as dúbidas que poidan presentarse e adoptar as resolucións, criterios e medidas necesarias para a boa orde da oposición naqueles aspectos previstos ou non nestas bases, sendo en todo caso aplicable para o non previsto na presentes bases a normativa recollida na base 1.12.–CUALIFICACIÓN FINAL E LISTA DE APROBADOS.12.1.–Rematadas as probas, o Tribunal outorgará a cada aspirante a puntuación final obtida, que se corresponderá coa cualificación da proba de coñecementos referida ao temario. Esta puntuación será determinante para confeccionar a lista de aprobadas/os e a lista de reserva previstas nos puntos seguintes. Ás/aos aspirantes con puntuacións máis altas, en número igual ao de prazas convocadas, adxudicaráselles as prazas ofertadas.12.2.–O tribunal proporá ao órgano competente e fará pública a relación de aprobados, por orde decrecente de puntuación, cuxo número máximo deberá coincidir co de prazas convocadas. En consecuencia, o Tribunal elevará proposta de nomeamento a favor das/os aspirantes que acaden a maior puntuación na totalidade da oposición.12.3.–O tribunal elaborará, tamén por orde decrecente de puntuación, unha lista de reserva, cun número de aspirantes que será como máximo igual ao de aprobados, en que figurarán aqueles aspirantes que, aínda que superen o proceso selectivo, non resulten aprobados por obter unha puntuación de ordinal inferior ao número de prazas convocadas.12.4.–A publicación da relación de aprobados, da lista de reserva e da proposta de nomeamento anunciarase no taboleiro de anuncios da Sede Electrónica do Concello de Noia, sen prexuízo da súa publicación no taboleiro de anuncios do Concello de Noia, situado na rúa Rosalía de Castro, número 2.12.5.–No caso de renuncia, falecemento, falta de xustificación dos requisitos para o nomeamento, incapacidade absoluta sobrevida, ou outros supostos en que o aspirante aprobado non chegue a tomar posesión, e sempre con anterioridade ao desenvolvemento do curso correspondente, o órgano competente, ao abeiro do disposto no artigo 61.8.º da Real Decreto Lexislativo 5/2015, do 30 de outubro, polo que se aproba o texto refundido da Lei do Estatuto Básico do Empregado Público, deberá substituílo polo seguinte na orde de puntuación da lista complementaria de reserva, segundo a orde de puntuación acadado.12.6.–Tendo en conta a infrarrepresentación do sexo feminino no corpo da policía local e en aplicación do artigo 49 do Decreto Lexislativo 2/2015, do 12 de febreiro, polo que se aproba o texto refundidos das disposicións legais da Comunidade Autónoma de Galicia en materia de igualdade, establécese que de existir empate entre dous ou máis candidatos, serán admitidas as mulleres, salvo se considerando obxectivamente todas as circunstancias concorrentes nos candidatos de ambos sexos existisen motivos non discriminatorios para preferir ao home. De persistir o empate, este resolverase mediante sorteo cuxa realización se anunciará, para a posible presenza dos aspirantes afectados, sinalando o lugar, día e hora da súa celebración, mediante anuncio publicado cunha antelación mínima de corenta e oito (48) horas no taboleiro de anuncios da Sede Electrónica do Concello de Noia, sen prexuízo da súa publicación no taboleiro de anuncios do Concello de Noia, situado na rúa Rosalía de Castro, número 2.13.–CURSO SELECTIVO DE POLICÍA LOCAL E OBRIGA DA SÚA SUPERACIÓN. NOMEAMENTO COMO PERSOAL FUNCIONARIO EN PRÁCTICAS.13.1.–O Concello comunicará sen demora á Academia Galega de Seguridade Pública a relación do alumnado que debe incorporarse ao curso selectivo, e solicitará a reserva das prazas correspondentes.13.2.–Para o desenvolvemento do curso selectivo de formación, e o período de prácticas se é o caso, as persoas aprobadas serán nomeadas funcionarias en prácticas, cos dereitos e deberes que legalmente lles correspondan segundo a súa situación e categoría.13.3.–A superación do curso selectivo resulta obrigatoria para acceder á condición de persoal funcionario de carreira na categoría correspondente. Só estarán dispensadas de realizar o dito curso aquelas persoas que xa o superasen con anterioridade na Academia Galega de Seguridade Pública e os funcionarios que accedesen por mobilidade desde a mesma categoría desde outros corpos de policía local.13.4.–No caso da non incorporación ao curso ou de abandono deste sen rematalo, agás por causas excepcionais, considerarase que o aspirante non superou o proceso selectivo.13.5.–O alumnado que non supere o curso teórico-práctico na academia, incluídas as probas de carácter extraordinario, perderá todos os dereitos acadados no proceso selectivo.13.6.–Para aqueles que ingresen por primeira vez na categoría de policía, o curso selectivo comprenderá tamén un período de prácticas que se desenvolverá no posto de traballo, e que conforma xunto co curso teórico un continuum na formación e capacitación profesional. Para o persoal funcionario en prácticas que se vaia integrar nos corpos de policía local de nova creación, o período de prácticas podería desenvolverse, en todo ou en parte, noutro concello de características semellantes.13.7. Este período de prácticas terá unha duración de tres meses continuados e realizarase ao remate do curso teórico, agás que a incompatibilidade de datas aconselle repartilo en dúas etapas. En todo caso, será necesario ter realizado dous meses de curso teórico para poder executar a primeira etapa de prácticas.14.–NOMEAMENTO E TOMA DE POSESIÓN.14.1.–Unha vez superado o curso selectivo de que se trate e o período de prácticas, a Academia Galega de Seguridade Pública emitirá informe ao Concello de Noia certificando tal circunstancia, de xeito que se poida proceder ao nomeamento como persoal funcionario de carreira e á toma de posesión nas prazas ou postos concretos.14.2.–Os nomeamentos das/os funcionarias/os de carreira realizarase polo alcalde ou concelleira/o competente e serán publicados no Diario Oficial de Galicia.14.3.–As/os interesadas/os deberán tomar posesión no prazo máximo dun mes a partir da publicación do nomeamento no Diario Oficial de Galicia.14.4.–No acto da toma de posesión a/o funcionaria/o nomeada/o deberá prestar o xuramento ou promesa de acatamento á Constitución, ao Estatuto de Autonomía e ao resto do ordenamento xurídico, así como de exercer con imparcialidade as súas funcións, de conformidade cos artigos 53.1 do Real decreto lexislativo 5/2015, de 50 de outubro, polo que se aproba o texto refundido da Lei do Estatuto Básico do Empregado Público, o artigo 60. d) da Lei 2/2015, do 29 de abril, do emprego público de Galicia e ao Real decreto 707/1979, do 5 de abril.15.–NORMA FINAL.15.1.–Estas bases vincularán ao Concello, ao Tribunal cualificador e as persoas aspirantes que participen no proceso selectivo. Así mesmo, dado que as publicacións e anuncios serán expostas nos termos indicados no clausulado precedente, entenderase que os/as aspirantes, no momento da presentación de instancia, asumen a publicidade de datos persoais (nome, apelidos, cualificacións dos exercicios, etc). A restante información, de carácter persoal, quedará reservada ao expediente interno de selección e protexida segundo o establecido polo estipulado na lei 15/1999, do 13 de decembro, de protección de datos de carácter persoal.15.2.–Estas bases xerais e cantos actos administrativos deriven das mesmas e das actuacións dos tribunais poderán ser impugnadas nos casos e na forma establecidos pola Lei 39/2015, do 1 de outubro, de Procedemento Administrativo das Administracións Públicas, a Lei 7/1985, do 2 de abril, Reguladora das Bases do Réxime Local, así como na Lei 29/1998, do 13 de xullo, Reguladora da Xurisdición Contencioso-Administrativa segundo corresponda, sen prexuízo da interposición de calquera outro recurso que se estime oportuno. ANEXO I MODELO DE INSTANCIA PARA PARTICIPAR NAS PROBAS SELECTIVAS CONVOCADAS POLO CONCELLO DE NOIA, POLO SISTEMA DE OPOSICIÓN LIBRE, PARA CUBRIR TRES (3) PRAZAS VACANTES DE POLICÍA LOCAL, COMO FUNCIONARIOS DE CARREIRA, GRUPO C, SUBGRUPO C1, ESCALA ADMINISTRACIÓN ESPECIAL, SUBESCALA DE SERVIZOS ESPECIAIS, INCLUÍDAS NA OFERTA DE EMPREGO PÚBLICO DO ANO 2018 Tendo coñecemento da convocatoria e bases reguladoras do proceso selectivo para o ingreso polo sistema de oposición libre para cubrir tres (3) prazas de funcionario de carreira, do posto de policía local do Concello de Noia, grupo C, Subgrupo C1, Escala Administración Especial, Subescala de Servizos Especiais, incluídas na Oferta de Emprego Público do Concello de Noia para o ano 2018.1.°) SOLICITO tomar parte no devandito procedemento selectivo.2.°) MANIFESTO que son certos os datos consignados nesta solicitude e que reúno todos e cada un dos requisitos necesarios para o ingreso na función pública e os sinalados na correspondente convocatoria.3.º) DECLARO que, no suposto de superar o proceso, asumo o compromiso de prestar xuramento ou promesa de acatamento á Constitución, ao Estatuto de Autonomía e ao resto do ordenamento xurídico, así como de e de exercer con imparcialidade as súas funcións, de conformidade cos artigos 53.1 do Real decreto lexislativo 5/2015, de 30 de outubro, polo que se aproba o texto refundido da Lei do Estatuto Básico do Empregado Público, o artigo 60. d) da Lei 2/2015, do 29 de abril, do emprego público de Galicia e ao Real decreto 707/1979, do 5 de abril.4.º) DECLARO non ter sido condenada/o por delito doloso, nin encontrarse en inhabilitación absoluta ou especial para empregos ou cargos públicos por resolución xudicial, para o acceso ao corpo ou á escala de funcionario, ou para exercer función similares ás que desempeñaba no caso do persoal laboral, no cal fose separado/a ou inhabilitado/a, nin ter sido separado/a do servizo de calquera das administracións públicas ou dos órganos constitucionais ou estatutarios das comunidades autónomas por expediente disciplinario ou resolución xudicial firme.5.º) COMPROMÉTOME a portar armas durante o servizo e, se é o caso, chegar a utilizalas nos casos e circunstancias legalmente establecidas 6.°) ACHEGO a documentación referida na base 5 das bases reguladoras do procedemento: 6.º.1. Documento nacional de identidade, pasaporte ou documento equivalente válido en dereito que acredita fidedigmamente a miña identidade.6.º.2. Certificación de aptitude do Celga 4 ou superior, ou do curso de aptitude equivalente ou ben a validación correspondente.6.º.3. Título exixible para o acceso como funcionario do grupo C1, consonte á normativa de función pública: – – – 6.º.4. Permisos de conducir das clases A2 e B.6.º.5. Certificado médico no que se fai constar que reúno as condicións físicas e sanitarias para a realización dos exercicios físicos que se especifiquen na correspondente proba da oposición.7.º) ACHEGO, a efectos de acreditar o coñecemento da lingua galega que me exime da realización desta proba (marcar con “x”): Certificación de aptitude do Celga 4 ou superior, ou do curso de aptitude equivalente ou ben a validación correspondente. Lugar, data e sinatura do aspirante, ou sinatura electrónica. SR. ALCALDE DO CONCELLO DE NOIA ANEXO II TEMARIO Tema 1.–O Estado. Concepto. Elementos. A división de poderes. Funcións. Organización do Estado español. Antecedentes constitucionais en España. A Constitución española de 1978. Estrutura e contido. A reforma da Constitución española. O Estado español como Estado social e democrático de dereito. Dereitos e deberes constitucionais; clasificación e diferenciación. Tema 2.–Dereitos fundamentais e liberdades públicas I: Dereito á vida e integridade. Liberdade ideolóxica, relixiosa e de culto. Dereito á liberdade e seguranza. Dereito á honra, á intimidade persoal e familiar e á propia imaxe. A inviolabilidade do domicilio e o segredo das comunicacións. A liberdade de residencia e de circulación. O dereito á liberdade de expresión recoñecido no artigo 20 da Constitución. Tema 3.–Dereitos fundamentais e liberdades públicas II: Dereito de reunión. Dereito de asociación. Dereito á participación nos asuntos públicos e ao acceso a funcións e cargos públicos. A tutela xudicial efectiva e a prohibición de indefensión. A imposición de condena ou sanción do artigo 25 da Constitución, sentido das penas e medidas de seguranza. Prohibición de tribunais de honra. O dereito á educación e a liberdade de ensino. Dereito á sindicación e á folga, especial referencia aos membros das forzas e corpos de seguranza. Dereito de petición. Tema 4.–Dereitos e deberes dos cidadáns. Os principios reitores da política social e económica. As garantías dos dereitos e liberdades. Suspensión xeral e individual destes. O Defensor do Pobo. Tema 5.–A Coroa. As Cortes Xerais. Estrutura e competencias. Procedemento de elaboración das leis. Formas de Goberno. O Goberno e a Administración. Relacións do Goberno coas Cortes Xerais. Funcións do Goberno. Tema 6.–O Poder Xudicial. Principios constitucionais. Estrutura e organización do sistema xudicial español. O Tribunal Constitucional. Tema 7.–Organización territorial de Estado. As comunidades autónomas. O Estatuto de autonomía de Galicia. Estrutura e disposicións xerais. Institucións: Parlamento. Presidente e Consello de Goberno. O Tribunal Superior de Xustiza de Galicia. O Valedor do Pobo. Tema 8.–Relación da Xunta de Galicia coa Administración do Estado e con outras comunidades autónomas. Competencias da Comunidade Autónoma de Galicia. A reforma do Estatuto de autonomía de Galicia. Tema 9.–O dereito administrativo. Fontes e xerarquía das normas. Tema 10.–O acto administrativo. Concepto. Elementos. Clases. A validez dos actos administrativos; nulidade e anulabilidade. Notificación de actos administrativos. Cómputo de prazos. Recursos administrativos. Alzada e reposición; o recurso extraordinario de revisión. Tema 11.–O procedemento administrativo. Concepto e principios xerais. Clases. Os interesados. A estrutura do procedemento administrativo. Tema 12.–O réxime local español. Principios constitucionais e regulación xurídica. Tipos de entidades locais. Tema 13.–O municipio. Concepto e elementos. Competencias municipais. A provincia: concepto, elementos e competencias. A organización e funcionamento do municipio. O Pleno. O alcalde. A Xunta de Goberno local. Outros órganos municipais. Tema 14.–Ordenanzas, regulamentos e bandos. Clases e procedemento de elaboración e aprobación. Tema 15.–A licenza municipal. Tipos. Actividades sometidas a licenza. Tramitación. Tema 16.–Función pública local. A súa organización. Adquisición e perda da condición de funcionario. Dereitos, deberes e incompatibilidades dos funcionarios. Situacións administrativas. Tema 17.–Lei orgánica de forzas e corpos de seguranza. Funcións da policía local. Tema 18.–Lei de coordinación das policías locais de Galicia e normas de desenvolvemento. Réxime disciplinario: disposicións xerais e faltas disciplinarias. Tema 19.–A actividade da policía local como policía administrativa I: consumo. Abastos. Mercados. Venda ambulante. Espectáculos e establecementos públicos. Tema 20.–A actividade da policía local como policía administrativa II: urbanismo. Infraccións e sancións. A protección ambiental: prevención e calidade ambiental, residuos e disciplina ambiental. Tema 21.–A Lei de emerxencias de Galicia: aspectos fundamentais. Tema 22.–Delitos e faltas. Circunstancias modificativas da responsabilidade criminal. Persoas responsables: autores e cómplices. Graos de perfección do delito. Tema 23.–Delitos cometidos con ocasión do exercicio dos dereitos fundamentais e das liberdades públicas garantidos pola Constitución. Delitos cometidos polos funcionarios públicos contra as garantías constitucionais. Tema 24.–Delitos contra a Administración pública. Atentados contra a autoridade e os seus axentes. Desordes públicas. Tema 25.–Homicidio e as súas formas. Faltas contra as persoas. Delitos e faltas contra o patrimonio e a orde socioeconómica. Tema 26.–Delitos contra a seguranza viaria. Faltas cometidas con ocasión da circulación de vehículos a motor. Lesións e danos imprudentes. Tema 27.–O atestado policial na Lei de axuizamento criminal. Concepto e estrutura. Tema 28.–Detención: concepto, clases e supostos. Prazos de detención. Obrigas do funcionario que efectúa unha detención. Contido da asistencia letrada. Dereito do detido. Responsabilidades penais en que pode incorrer o funcionario que efectúa unha detención. O procedemento de habeas corpus. Tema 29.–Lei de seguranza viaria. Regulamentos de desenvolvemento. Estrutura e conceptos xerais. Tema 30.–Normas xerais de circulación: lugar na vía, velocidade, prioridade de paso, cambios de dirección e sentido. Adiantamentos. Parada e estacionamento. Vehículos e transportes especiais. Cinto e casco de seguranza. Tema 31.–Circulación por zonas peonís. Comportamento en caso de emerxencia. Sinais de circulación. Clasificación e orde de prioridade. Tema 32.–Procedemento sancionador por infraccións á normativa de circulación. Actuacións complementarias. Inmobilización e retirada de vehículos da vía pública. Carencia do seguro obrigatorio. Tema 33.–Accidentes de circulación: definición, tipos e actuacións da policía local. Alcoholemia. Datos. A súa consideración segundo a normativa vixente. Procedemento de indagación do grao de impregnación alcohólica. Tema 34.–Estrutura económica e social de Galicia: demografía, economía, servizos públicos, sociedade civil, novas tecnoloxías, patrimonio ecolóxico, social e cultural. Tema 35.–Vida en sociedade. Proceso de socialización. Formación de grupos sociais e masas. Procesos de exclusión e inclusión social. A delincuencia: tipoloxías e modelos explicativos. Tema 36.–Comunicación: elementos, redes, fluxos, obstáculos. Comunicación con superiores e compañeiros. Equipos de traballo e atención á cidadanía. Tema 37.–Minorías étnicas e culturais. Racismo e xenofobia. Actitude policial ante a sociedade intercultural. Tema 38.–Igualdade de oportunidades de homes e mulleres en Galicia: conceptos básicos; socialización e igualdade; políticas públicas de igualdade de xénero. Violencia contra as mulleres: descrición, plans de erradicación e atención coordinada ás vítimas. Tema 39.–A policía na sociedade democrática. O mandato constitucional. Valores que propugna a sociedade democrática. A dignidade da persoa. Sentido ético da prevención e a represión. Tema 40.–Deontoloxía policial. Normas que a establecen. A policía como servizo público. Noia, 20 de xuño de 2018. Marta Noelia Capiña Stoop Mayo O concelleiro responsable da área de persoal P. D. (Decreto 497/2018)